IOS 12

iOS 12 on ettevõtte Apple Inc. väljatöötatud operatsioonisüsteemi iOS kaheteistkümnes väljalase, iOS 11 järglane. Selle esitlus toimus 4. juunil 2018 ja see anti ametlikult välja 17. septembril 2018.

iOS 12-st järgmine versioon on iOS 13 ja iPadOS.

 Muudatused operatsioonisüsteemis 

 Jõudlus 
Operatsioonisüsteemi jõudlusel keskenduti peamiselt vanematele seadmetele. Rakendused avanevad nüüd kaks korda kiiremini ja kaamera 70% kiiremini ning säästavad akut.

 Screen Time 
Nüüdsest on võimalik iOS seadme kasutajal jälgida, mida täpselt oma telefonis teeb. iOS 12 saab kasutaja vaadata, kui palju aega rakendustes veedab ning on võimalik piirata rakenduste kasutamist.

iOS 12 on võimalik ka teiste iOS seadmete kasutust piirata. Näiteks lapsevanemad näevad endi iOS seadmetest seda, kui tihti nende laps kasutab iOS-seadet ja milliseid rakendusi kasutatakse. Lapsevanemal on võimalik piirata teatud rakenduste ja veebilehtede kasutamist.

 Shortcuts 
Shortcuts on uus rakendus iOS 12 operatsioonisüsteemis, mille kaudu saab kasutaja luua otseteid. Otseteid saab kasutaja luua ka Siri kaudu.

 Liitreaalsus 
iOS 12 on pandud rõhku liitreaalsusele ning Apple on lisanud iOS seadmetesse ARKit 2.

 Face ID 
iOS 12 on Face ID saanud värskenduse ning Face ID tunneb telefon kasutaja kiiremini ära kui ta on oma välimust muutnud. Samuti on lisatud kahe näo äratundmine.

 3D-objektide äratundmine 
iOS 12-s on võimalik tarkvara arendajatel lisada 3D-objekte. Varem tunnistas ARKit vaid tasapinnalisi objekte nagu näiteks plakateid.

 Tehtu salvestamine 
Nüüdsest on võimalik liitreaalsuse objekte salvestada ja jätkata hiljem sealt, kus kasutajal töö pooleli jäi.

 Virtuaalreaalsuse jagamine 
iOS 12-s saab vaadata sama virtuaalreaalsust teistest iOS 12 seadmetest ning kuni neli kasutajat saavad samas virtuaalreaalsuses koostööd teha. Apple tõi näitena välja Lego mängu. Apple on tarkvaraarendajatele väljastanud liitreaalsuse lähtekoode (sealhulgas ka mänge).

 Measure 
Measure on uus rakendus iOS 12 operatsioonisüsteemis, millega kasutaja saab mõõta 3D-objekte (näitena tõi Apple välja kohvri) ning ka ruume.

 Car Play 
Car Play toetab nüüdsest kolmanda osapoole rakendusi.

 Muudatused rakendustes 

 Messages 
Messages toetab nüüd uut tüüpi animeeritud emotikoni (ehk animoji-t), mille nimeks on Memoji. Memoji-ga saab kasutaja teha endast animeeritud tegelase ja kasutada seda emotikonina ning videovestlustes.

 Facetime 
Facetime toetab nüüdsest grupi videokõnesid, milles saab osaleda 32 inimest samal ajal. Rakendusse on lisatud ka Animoji ja Memoji tugi.

 Photos 
Rakenduses Photos on nüüd jaotis "For You", milles rakendus jagab soovitusi, milliseid fotosid suhtlusmeedias jagada.

 Do Not Disturb 
Do Not Disturb (Mitte segada) rakenduses on funktsioon, mille abil kasutaja ei näe enam teavitusi öösiti. Apple tõi näitena välja, et kui iOS seadme kasutaja ärkab öösel üles selleks, et kella vaadata, siis kasutaja ei näe enam teavitusi ja saab rahulikult edasi magada. Kõik öösel saabunud teavitused kuvatakse hommikul.

 Voice Memos & Stocks 
Rakendused Voice Memos ja Stocks on saanud uue välimuse.

 Apple Books 
Rakendus iBooks on nimetatud ümber Apple Booksiks. Rakendusel on uus disain, mis on nüüdsest App Store'iga sarnane. Rakenduses näeb ka uusi raamatuid, mis on Apple Booksis avalikustatud.

Samuti jagab rakendus soovitusi raamatutest, mis kasutajatele võivad meeldida ning kui kasutaja avab rakenduse on lisatud elav eelvaade raamatust, mida kasutaja on hetkel lugemas.

 Toetatud seadmed 
Toetatud seadmed on:

iPhoneiPodiPadiPhone 5siPod Touch (6 generatsioon)iPad AiriPhone 6iPad Air 2iPhone 6siPad (2017)iPhone 6s PlusiPad mini 2iPhone SEiPad mini 3iPhone 7iPad mini 4iPhone 7 PlusiPad Pro (9,7-tolline, 10,5-tolline, 12,9-tolline)iPhone 8iPhone 8 PlusiPhone XiPhone XRiPhone XSiPhone XS Max
* Kõiki operatsioonisüsteemi võimalusi toetatakse alates iPhone 6s-ist (välja arvatud Memoji ja Animoji ning Face ID, mis on saadaval iPhone X, iPhone XR, iPhone XS ja iPhone XS Max mudelitel).

 Vaata ka 

iPadOS
iOS 10
 iOS 6
 iPad
 iPhone
 macOS Mojave
 macOS High Sierra

 Viited 

Kategooria:IOS